Nr. C 326/4 De Europæiske Fællesskabers Tidende 13. 12. 82 
Udtalelse om Kommissionens forslag til Rådet om fastsættelse af Fællesskabets ordning med 
generelle toldpræferencer for perioden 1983-1985 samt åbning af ordningen for 1983 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 274 af 18. oktober 1982. 
A. UDTALELSENS JURIDISKE GRUNDLAG 
Rådet besluttede den 5. august 1982, i medfør af artikel 198 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om det 
nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 201. plenarforsamling afholdt i 
Bruxelles den 27. og 28. oktober 1982. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 198, 
under henvisning til anmodning af 5. august 1982 fra 
Rådet for De europæiske Fællesskaber om Udvalgets 
udtalelse om Kommissionens forslag til Rådet vedrørende 
fastsættelse af Fællesskabets ordning med generelle told­
præferencer for perioden 1983-1985 samt åbning af 
ordningen for 1983 (*), 
under henvisning til forretningsordenen, særlig artikel 
18, 
under henvisning til beslutning truffet af Udvalgets 
præsidium den 13. oktober 1982 om at udpege en 
hovedordfører for dette emne, 
under henvisning til Udvalgets tidligere udtalelser om 
spørgsmålet, særlig udtalelserne af 30. april 1980 (2), 
30. oktober 1980 (3) og 29. oktober 1981 (4), 
under henvisning til forslag til udtalelse og mundtlig 
beretning aflagt af hovedordføreren, Dietmar Cremer, 
under henvisning til forhandlingerne på den 201. plenar­
forsamling den 27. og 28. oktober 1982, mødet den 
27. oktober 1982 -
enstemmigt, mens 2 hverken stemte for eller imod 
(>) EFT nr. C 274 af 18. 10. 1982. 
(2) EFT nr. C 205 af 11. 8. 1980. 
(3) EFT nr. C 331 af 17. 12. 1980. 
(4) EFT nr. C 343 af 31. 12. 1981. VEDTAGET FØLGENDE UDTALELSE: 
1. Det økonomiske og sociale Udvalg mener, at de 
generelle toldpræferencer er et væsentligt instrument til 
fremme af de begunstigede landes økonomiske udvikling 
og et uundværligt redskab i Fællesskabets samarbejds­
politik. Fællesskabet skal dog fortsat søge at kæmpe sig 
ud af den nuværende krise, især på beskæftigelsesområ­
det. Anvendelsen af de generelle toldpræferencer er derfor 
en vedvarende udfordring for Fællesskabet, og det er et 
spørgsmål, om Kommissionen har taget tilstrækkeligt 
hensyn til den nuværende økonomiske og sociale situa­
tion, når den foreslår en udvidelse af ordningen. Især er 
det et spørgsmål, om det er lykkedes Kommissionen at 
forlige betænklighederne i europæiske erhvervskredse 
specielt inden for landbruget med den kendsgerning, at 
den eneste mulighed for udvikling i de landbrugsdomine­
rede udviklingslande ligger i landbruget (fødevarepro­
duktion og eksport af landbrugsvarer). 
2. Udvalget skal understrege det nødvendige i, at 
andre industrilande tilskyndes til at udfolde lignende 
bestræbelser som Fællesskabet på toldpræferenceområ­
det. Fællesskabet bør undgå at konkurrencen skærpes for 
meget på dets eget marked for visse produkter. På linje 
hermed bør man også overveje de mulige konsekvenser 
for Fællesskabet af gennemførelsen af De forenede Staters 
nye ideer om gensidighed i handelsforbindelserne med 
tredjelande, især udviklingslandene. 
Desuden konstaterer Udvalget, at visse industrilande 
opnår præferenciel adgang til Fællesskabets marked 
under dække af investeringer i præferencebegunstigede 
udviklingslande samtidig med, at de samme industrilande 
afslår eller begrænser EF-produkters adgang til deres eget 
marked. 
3. Udvalget udtrykker endnu engang ønske om, at de 
generelle toldpræferencer først og fremmest finder anven-
13. 12. 82 De Europæiske Fællesskabers Tidende Nr. C 326/5 
delse på de lande, som har størst behov herfor og gentager 
de kriterier for en selektiv anvendelse af GSP, som det 
foreslog i sin udtalelse af 30. april 1980, nemlig: 
— statistisk fastlæggelse af udviklingslandenes evne til 
med pålæggelse af den normale EF-told, at eksportere 
til Fællesskabet mere end den mængde, der kan 
indføres med præferencebehandling (overskridelse af 
kontingentandelen); 
— den til EF eksporterede vares andel af udviklingslan­
dets samlede eksport; 
— den i EF importerede vares andel af Fællesskabets 
samlede import af denne vare; 
— den fra et udviklingsland eksporterede vares andel i 
verdenshandelen med dette produkt; 
— den teknologiske udvikling for en given sektor eller en 
given vare i det pågældende udviklingsland. 
Udvalget kan derfor ikke tilslutte sig Kommissionens 
forslag ornat give en række statshandelslande præferen-
ciel adgang til Fællesskabets marked for et øget antal 
produkter (både industri- og landbrugsprodukter). 
Udvalget fastholder i denne forbindelse de forbehold 
Bruxelles, den 27. oktober 1982. vedrørende Kina og Rumænien, som det gav udtryk for i 
sin udtalelse af 29. oktober 1981. 
4. Udvalget gentager sin henstilling om, at der i 
ordningen indføjes en klausul om anvendelse af sociale 
minimumsnormer i overensstemmelse med sin udtalelse 
af 3. juli 1980 om udviklingssamarbejde og de økonomi­
ske og sociale konsekvenser af overholdelsen af visse 
internationale normer for arbejdsvilkår (*)• Det støtter 
Kommissionens opfordring til Rådet om at udtale sig om 
dette spørgsmål. 
5. Endnu engang beklager Udvalget, at det med en 
yderst kort frist må forelægge en udtalelse, ydermere på 
grundlag af et ufuldstændigt kommissionsforslag. Dette 
forhindrer ikke blot Udvalget, men også Kommissionen 
og Rådet i at tage hensyn til de overvejelser, der gør sig 
gældende i erhvervskredse inden for de berørte sektorer. 
Udvalget anmoder under alle omstændigheder om at 
blive hørt om de væsentlige ændringer, som Kommissio­
nen eventuelt måtte foretage i sine oprindelige forslag. 
6. Udvalget gentager desuden det mange gange tidli­
gere udtrykte ønske om, at omkostningerne i forbindelse 
med ydelsen af toldpræferencer fordeles ligeligt mellem 
samtlige erhvervs- og samfundskredse i Fællesskabet. 
Francis CEYRAC 
Formand for 
Det økonomiske og sociale Udvalg 
('<) EFT nr. C 230 af 8. 9. 1980.